Diari Oficial de la Generalitat Valenciana


Sumari del DOGV 2093, del 01-09-1993 (1993/829042)

ORDRE de 27 d'agost de 1993, de la Conselleria d'Educació i Ciència, per la qual es desplega el Decret 134/1993, de 30 de juliol del Govern Valencià, pel qual s'estableixen les quanties de determinats preus públics que ha de percebre la Conselleria d'Educació i Ciència. Art Dramàtic.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/08/27/(1)/dof/vci/html**

### Dades del document

Número de DOGV
:   2093

Data del DOGV
:   01-09-1993

Secció del DOGV
:   DISPOSICIONS GENERALS

Número del document
:   1993/829042


Data del document
:   27-08-1993

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

Ordre de 27 d'agost de 1993, de la Conselleria d'Educació i Ciència, per la qual es desplega el Decret 134/1993, de 30 de juliol, del Govern Valencià, pel qual s'estableixen les quanties de determinats preus públics que ha de percebre la Conselleria d'Educació i Ciència. Art Dramàtic.  
Per Decret 134/93 de 30 de juliol, s'aprovaren els preus públics corresponents a l'ensenyament d'art dramàtic per al curs 1993/94.  
En aquest decret, en la disposició final, S'autoritza el Conseller d'Educació i Ciència perquè dicte les normes per al seu desplegament.  
D'acord amb aquesta autorització,  
DISPOSE  
Primer  
Per a la liquidació dels preus se seguirà el procediment regulat en l'Ordre de 26 de febrer de 1993, de la Conselleria d'Economia i Hisenda, per la qual es desplega de Decret 105/1992, de 6 de juliol, sobre recaptació dels tributs propis i cedits, taxes, preus públics i sancions de la Generalitat Valenciana.  
Segon  
1. Els alumnes satisfaran l?import total de les tarifes en formalitzar la matrícula, o bé podran fraccionar-lo en dos terminis, el 50% en el moment de la formalització i la resta en la primera quinzena del mes de desembre, indicant aquesta circumstància en l'apartat corresponent de l?imprés d'autoliquidació.  
2. Una vegada pagat l?import establert, es procedirà a sol·licitar la formalització de la matrícula en la secretaria del centre, i s'entregarà a l'alumne la documentació exigida acompanyada de la còpia per a l'administració de l?exemplar d'autoliquidació. Comprovada per la secretaria la documentació presentada el correcte pagament de les tarifes, es formalitzarà la matrícula, i es conservarà en la secretaria del centre l?exemplar de l'autoliquidació, a més de la resta de la documentació.  
3. Aquells alumnes que tinguen assignatures convalidades no han d'abonar l?import corresponent a aquestes.  
Tercer  
La falta de pagament de l?import total dels preus, en el cas d'opció pel pagament total, motivarà la denegació de la matrícula. L'impagament parcial d'aquests, en el cas d'haver optat pel pagament fraccionat, donarà origen a l'anul·lació de la matrícula i a la pèrdua de les quantitats corresponents al primer termini.  
Quart  
1. Els beneficiaris de beques o ajudes a l?estudi obtingudes a l?empara del que s'estableix en el Reial Decret 2298/1993, de 28 de juliol, pel qual es regula el sistema de beques i altres ajudes a l?estudi, de caràcter personalitzat, estaran exempts del pagament dels conceptes 1, 2, i 4 de l'annex del Decret 134/1993, de 30 de juliol, del Govern Valencià.  
2. A l?efecte de formalització de matrícula pagaran el preu establert per tots els conceptes en qualsevol de les dues modalitats previstes en l'apartat 1.1. d'aquesta ordre.  
3. Una vegada resolta la convocatòria de beques o ajudes els alumnes beneficiaris d'aquestes hauran de presentar la credencial corresponent en la secretaria del centre.  
4. La secretaria del centre procedirà a sol·licitar la devolució dels conceptes dels quals estan exempts els alumnes que hagen presentat la credencial pel procediment que s'establisca.  
Cinquè  
1. Els membres de famílies nombroses tindran dret a l?obtenció de les bonificacions i exempcions establertes en la legislació vigent, per a la qual cosa acreditaran la seua condició mitjançant l'aportació de la corresponent fotocòpia compulsada del títol de beneficiari en formalitzar la matrícula, la secretaria del centre comprovarà el compliment dels requisits exigits.  
2. Els conceptes als quals s'aplicaran les corresponents exempcions i les bonificacions seran els números 1, 2 i 4 de l'annex del Decret 134/93, de 30 de juliol, del Govern Valencià.  
3. Els alumnes membres de famílies nombroses d'honor i els de segona categoria gaudiran d'exempció del 100% dels conceptes citats.  
4. Els alumnes membres de famílies nombroses de primera categoria gaudiran de bonificació del 50% del pagament dels conceptes citats.  
DISPOSICIONS FINALS  
Primera  
S'autoritza la Direcció General de Règim Econòmic per a dictar les instruccions de desenvolupament i adaptació que aquesta ordre requerisca.  
Segona  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 27 d'agost de 1993  
El Conseller d'Educació i Ciència,   
JOAN ROMERO I GONZALEZ


Còpia Permalink ELI